Аԥснытәи аҳәынҭқарратә университет аҟны март 23 рзы ихацыркыз жәларбжьаратәи аҭҵаарадыра-практикатә конференциа аҳәаақәа ирҭагӡаны В.П. Анқәаб ихьӡ зху аԥсуа-адыга филолологиа ацентр аҟны имҩаԥысит алитература-рҿиаратә еилазаара «Ацәыкәбар» алахәылацәеи абжьаратәи абиԥара иаҵанакуа аедыгь поетесса Саниаҭ Ӡыбеи (Ӡыбовеи) реиԥылара.
Алитература-рҿиаратә хәылԥазы ихы алаирхәыит Аԥсны ашәҟәыҩҩцәа реидгыла ахантәаҩы Вахтанг Аԥҳазоу.
ААУ астудентцәа рыҧхьеит хаҭала аԥсшәахь еиҭаргаз апоетесса Саниаҭ Ӡыба лажәеинраалақәа.
Апоетесса иҭабуп ҳәа ралҳәеит аҵараиурҭа анапхгара, ҷыдала аиԥылара аиҿкааҩ, Аԥсуа-адыга филологиа ацентр аиҳабы Ахра Анқәаб.
Аиԥылара рхы аладырхәит иара убасгьы Адыгьеиатәи аҳәынҭқарратә университет ахаҭарнакцәа - жәларбжьаратәи аҭҵаарадырра-практикатә конференциа алахәылацәа, аанацҳауеит ААУ аинформациеи амедиакоммуникациақәеи рыҟәша.